Dēļu iela
Dēļu iela ir iela Rīgā, Zemgales priekšpilsētā, Torņakalnā. Dēļu iela sākas krustojumā ar Mūkusalas ielu un, nekrustojot citas ielas, beidzas darījumu kvartālā pirms Kīleveina grāvja. Kopējais ielas garums ir 240 metri, un tā sastāv no divām braukšanas joslām ar asfalta segumu. Dēļu ielā ir darījumu apbūve, tās malās autostāvvietas. Iela ir izveidota 2016. gadā, atjaunojot seno ielas nosaukumu, kas bijis šajā Rīgas daļā (iela pastāvējusi līdz 1998. gadam, kad likvidēta). Dēļu iela ir savienota ar Mūkusalas ielu (T veida krustojums).